CELEX: 32014R0853
Language: sl
Date: 2014-08-05 00:00:00
Title: Izvedbena uredba Komisije (EU) št. 853/2014 z dne 5. avgusta 2014 o razveljavitvi Uredbe (ES) št. 1151/2009 o uvedbi posebnih pogojev, ki veljajo za uvoz sončničnega olja s poreklom ali poslanega iz Ukrajine  Besedilo velja za EGP

6.8.2014   
            
            
               SL
            
            
               Uradni list Evropske unije
            
            
               L 233/25
            
         IZVEDBENA UREDBA KOMISIJE (EU) št. 853/2014
   z dne 5. avgusta 2014
   o razveljavitvi Uredbe (ES) št. 1151/2009 o uvedbi posebnih pogojev, ki veljajo za uvoz sončničnega olja s poreklom ali poslanega iz Ukrajine
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1)(b)(ii) Uredbe,
   ob upoštevanju naslednjega:
   
               (1)
            
            
               Po ugotovitvi visokih vrednosti mineralnega parafina v sončničnem olju iz Ukrajine je Uredba Komisije (ES) št. 1151/2009 (2) s 1. januarjem 2010 uvedla posebne pogoje, ki veljajo za uvoz sončničnega olja s poreklom ali poslanega iz Ukrajine. Na podlagi navedene uredbe mora pooblaščeni zastopnik ukrajinskega ministrstva za zdravstvo opraviti sistematično certificiranje, ki potrjuje, da so bile pošiljke sončničnega olja, ki se izvaža v Evropsko unijo, vzorčene in analizirane ter da olje ne vsebuje več kot 50 mg/kg mineralnega parafina. Dodatno naključno vzorčenje, ki ga izvajajo pristojni organi držav članic ob uvozu v Unijo, nadalje zagotavlja, da pošiljka ne vsebuje več kot 50 mg/kg mineralnega parafina.
            
         
               (2)
            
            
               Ker pristojni organi držav članic od začetka veljavnosti navedene uredbe niso sporočili niti enega primera neskladnosti vzorcev, je primerno navedene posebne pogoje razveljaviti.
            
         
               (3)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (ES) št. 1151/2009 se razveljavi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 31, 1.2.2002, str. 1.
   
      (2)  Uredba Komisije (ES) št. 1151/2009 z dne 27. novembra 2009 o uvedbi posebnih pogojev, ki veljajo za uvoz sončničnega olja s poreklom ali poslanega iz Ukrajine zaradi tveganja onesnaženja z mineralnim oljem, in o razveljavitvi Odločbe 2008/433/ES (UL L 313, 28.11.2009, str. 36).